สวัสดีค่ะ พอดีว่ามีอาการปวดท้องเหมือนจะถ่าย แต่ถ่ายไม่ออก ไม่สบายท้อง เลยนอนพัก แต่พอตื่นมาก็ปวดท้องอยู่ เลยลองเข้าห้องน้ำ ก็ถ่ายไม่ออก สุดท้ายก็อาเจียนออกมา แต่ว่าตาทั้งสองข้างแดงตั้งแต่ก่อนนอนพักแล้วค่ะ จนอาเจียนเสร็จก็ยังแดงอยู่ อยากทราบว่าเป็นเพราะอะไรคะ
สวัสดีค่ะ อาการปวดท้องถ่ายและอาเจียนอาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-แพ้อาหารเช่นแพ้สารในนม-โรคลำไส้แปรปรวน แต่มักต้องมาเป็นเรื้อรังเกิน 1 เดือนโดยการดูแลตัวเองเบื้องต้น ควรดื่มน้ำมากๆ จิบน้ำผสมเกลือแร่ รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดส่วนเรื่องอาการตาแดงนั้นอาจเกี่ยวกับได้น้อยกับอาการปวดท้องและอาเจียน อาจเป็นไปได้กรณีมีไข้สูงมากร่วมด้วย อาจทำให้ตาแดง และปวดกระบอกตาได้ หากยังมีตาแดงเรื้อรัง คันตา น้ำตาไหลมาก มองเห็นไม่ชัดเจน อาจเป็นความผิดปกติทางตามากกว่า ควรไปพบจักษุแพทย์และหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติมค่ะ